Ehdotus Euroopan parlamentin ja neuvoston direktiiviksi lannoitteita koskevan jäsenvaltioiden lainsäädännön lähentämisestä annetun direktiivin 76/116/ETY muuttamisesta kadmiumia sisältävien lannoitteiden markkinoille saattamisen osalta Itävallassa, Suomessa ja Ruotsissa /* KOM/98/0044 lopull. - COD 98/0026 */



Virallinen lehti nro C 108 , 07/04/1998 s. 0083



Ehdotus Euroopan parlamentin ja neuvoston direktiiviksi lannoitteita koskevan jäsenvaltioiden lainsäädännön lähentämisestä annetun direktiivin 76/116/ETY muuttamisesta kadmiumia sisältävien lannoitteiden markkinoille saattamisen osalta Itävallassa, Suomessa ja Ruotsissa (98/C 108/13) (ETA:n kannalta merkityksellinen teksti) KOM(98) 44 lopull. - 98/0026 (COD) (Komission esittämä 11 päivänä helmikuuta 1998) EUROOPAN PARLAMENTTI JA EUROOPAN UNIONIN NEUVOSTO, jotka ottavat huomioon Euroopan yhteisön perustamissopimuksen ja erityisesti sen 100 a artiklan, ottavat huomioon komission ehdotuksen, ottavat huomioon talous- ja sosiaalikomitean lausunnon, noudattavat perustamissopimuksen 189 b artiklassa määrättyä menettelyä, sekä katsovat, että Itävallan liittymistä Euroopan unioniin koskevan asiakirjan 69 artiklassa ja liitteessä VIII määrätään, että neuvoston direktiivin 76/116/ETY (1) 7 artiklaa, siltä osin kuin se koskee lannoitteiden kadmiumpitoisuutta, ei sovelleta Itävaltaan ennen 1 päivää tammikuuta 1999 ja että kyseisiä säännöksiä tarkastellaan uudelleen EY:n menettelyjen mukaisesti ennen 31 päivää joulukuuta 1998, Suomen liittymistä Euroopan unioniin koskevan asiakirjan 84 artiklassa ja liitteessä X määrätään, että neuvoston direktiivin 76/116/ETY 7 artiklaa, sikäli kuin se koskee lannoitteiden kadmiumpitoisuutta, ei sovelleta Suomeen ennen 1 päivää tammikuuta 1999 ja että kyseisiä säännöksiä tarkastellaan uudelleen EY:n menettelyjen mukaisesti ennen 31 päivää joulukuuta 1998, Ruotsin liittymistä Euroopan unioniin koskevan asiakirjan 112 artiklassa ja liitteessä XII määrätään, että neuvoston direktiivin 76/116/ETY 7 artiklaa, sikäli kuin se koskee lannoitteiden kadmiumpitoisuutta, ei sovelleta Ruotsiin ennen 1 päivää tammikuuta 1999 ja että kyseisiä säännöksiä tarkastellaan uudelleen EY:n menettelyjen mukaisesti ennen 31 päivää joulukuuta 1998, mainittua uudelleentarkastelua ei voida saattaa päätökseen 31 päivään joulukuuta 1998 mennessä, koska useissa jäsenvaltioissa ei ole lannoitteiden sisältämän kadmiumin terveys- ja ympäristöriskien arvioimiseksi tarvittavia tietoja altistumisesta; tarkastelua on tarpeen jatkaa lisätoimilla mainitun päivämäärän jälkeen, lisätoimilla pitäisi arvioida jäsenvaltioissa lannoitteiden sisältämän kadmiumin aiheuttamat riskit terveydelle, mukaan lukien herkkien väestöryhmien terveys, ja ympäristölle; tämän toteuttaminen vie useita vuosia, kadmiumin riskien arviointi on käynnistetty neuvoston asetuksen (ETY) N:o 739/93 (2) mukaisesti; arvioinnin tulokset saadaan vasta useiden vuosien kuluttua, ja Itävallan, Suomen ja Ruotsin liittymisasiakirjoissa määrätyn uudelleentarkasteluvelvoitteen lisäksi yhteisön voimassa olevaa lainsäädäntöä voidaan aina päättää tarkastella uudelleen yhteisön menettelyjen mukaisesti; yhteisön lainsäädännössä voidaan säätää tiettyjä jäsenvaltioita koskevista määräaikaisista vapautuksista kyseisten jäsenvaltioiden erityistilanteiden vuoksi, OVAT ANTANEET TÄMÄN DIREKTIIVIN: 1 artikla Lisätään seuraavat kohdat direktiivin 76/116/ETY 7 artiklaan: "Itävalta, Suomi ja Ruotsi saavat kuitenkin kieltää sellaisten lannoitteiden markkinoille saattamisen alueillaan, joiden kadmiumpitoisuudet ylittävät liittymispäivänä kansallisesti vahvistetut pitoisuudet. Tätä poikkeusta sovelletaan 1 päivästä tammikuuta 1999 31 päivään joulukuuta 2001. Komissio tutkii 31 päivään joulukuuta 2001 mennessä kuullen jäsenvaltioita ja asianosaisia, onko vahvistettava yhteisön tason säännöksiä lannoitteiden kadmiumpitoisuuksista." 2 artikla Itävallan, Suomen ja Ruotsin on annettava tämän direktiivin noudattamisen edellyttämät säännökset ja määräykset viimeistään 31 päivänä joulukuuta 1998. 3 artikla Tämä direktiivi on osoitettu Itävallalle, Suomelle ja Ruotsille. (1) EYVL L 24, 30.1.1976, s. 21, direktiivi sellaisena kuin se on viimeksi muutettuna direktiivillä 97/63/EY (EYVL L 335, 6.12.1997, s. 15). (2) EYVL L 84, 5.4.1993, s. 1.